สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 3 ม.ค. 61
3 ม.ค. 2561

ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อคืนนี้ (2 ม.ค.) โดยดัชนีหลักทั้ง 3 ดัชนีดีดตัวขึ้นทำนิวไฮ เพราะได้ปัจจัยหนุนจากการที่นักลงทุนมีมุมมองที่เป็นบวกเกี่ยวกับแนวโน้มของตลาดในปี 2561 รวมข้อมูลล่าสุดที่บ่งชี้ถึงความแข็งแกร่งของภาคการผลิตในสหรัฐ ขณะที่ดัชนี Nasdaq ปิดที่เหนือระดับ 7,000 จุดเป็นครั้งแรก โดยได้แรงหนุนจากการพุ่งขึ้นของหุ้นกลุ่มเทคโนโลยี
ดัชนีเฉลี่ยอุตสาหกรรมดาวโจนส์ปิดที่ 24,824.01 จุด เพิ่มขึ้น 104.79 จุด หรือ +0.42% ดัชนี S&amp;P500 ปิดที่ 2,695.81 จุด เพิ่มขึ้น 22.20 จุด หรือ +0.83% ดัชนี Nasdaq ปิดที่ 7,006.90 จุด เพิ่มขึ้น 103.51 จุด หรือ +1.50%
 
ตลาดหุ้นยุโรปปิดลบเมื่อคืนนี้ (2 ม.ค.) เนื่องจากการแข็งค่าของสกุลเงินยูโรและเงินปอนด์ได้ฉุดหุ้นกลุ่มส่งออกร่วงลง โดยตลาดหุ้นยุโรปปิดในแดนลบแม้ไอเอชเอส มาร์กิตรายงานว่า ดัชนีผู้จัดการฝ่ายจัดซื้อ (PMI) ภาคการผลิตของยูโรโซนยังคงขยายตัวได้ดีในเดือนธ.ค.ก็ตาม
ดัชนี Stoxx Europe 600 ปรับตัวลง 0.2% ปิดที่ 388.35 จุด
ดัชนี DAX ตลาดหุ้นเยอรมันปิดที่ 12,871.39 จุด ลดลง 46.25 จุด หรือ -0.36% ดัชนี CAC-40 ตลาดหุ้นฝรั่งเศสปิดที่ 5,288.60 จุด ลดลง 23.96 จุด หรือ -0.45% ดัชนี FTSE 100 ตลาดหุ้นลอนดอนปิดที่ 7,648.10 จุด ลดลง 39.67 จุด หรือ -0.52%
 
ตลาดหุ้นลอนดอนปิดในแดนลบเมื่อคืนนี้ (2 ม.ค.) โดยได้รับแรงกดดันจากสกุลเงินปอนด์ที่แข็งค่าขึ้นเมื่อเทียบกับดอลลาร์สหรัฐ ถึงแม้ว่าอังกฤษจะเปิดเผยข้อมูลภาคการผลิตที่อ่อนแอก็ตาม
ดัชนี FTSE 100 ลดลง 39.67 จุด หรือ -0.52% ปิดที่ 7,648.10 จุด
 
สัญญาทองคำตลาดนิวยอร์กปิดบวกเมื่อคืนนี้ (2 ม.ค.) โดยได้ปัจจัยหนุนจากสกุลเงินดอลลาร์ที่อ่อนค่าลงเมื่อเทียบกับสกุลเงินหลักๆ ท่ามกลางกระแสคาดการณ์ที่ว่า ธนาคารกลางสหรัฐ (เฟด) จะปรับขึ้นอัตราดอกเบี้ยอย่างค่อยเป็นค่อยไปในปี 2561
สัญญาทองคำตลาด COMEX (Commodity Exchange) ส่งมอบเดือนก.พ. เพิ่มขึ้น 6.8 ดอลลาร์ หรือ 0.52% ปิดที่ระดับ 1316.10 ดอลลาร์/ออนซ์
สัญญาโลหะเงินส่งมอบเดือนมี.ค. เพิ่มขึ้น 6.1 เซนต์ หรือ 0.36% ปิดที่ 17.206 ดอลลาร์/ออนซ์
สัญญาพลาตินัมส่งมอบเดือนเม.ย. เพิ่มขึ้น 9.5 ดอลลาร์ หรือ 1.01% ปิดที่ 947.80 ดอลลาร์/ออนซ์
สัญญาพัลลาเดียมส่งมอบเดือนมี.ค. พุ่งขึ้น 26.35 หรือกว่า 3% ปิดที่ 1087.35 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดขยับลงเมื่อคืนนี้ (2 ม.ค.) หลังจากมีรายงานว่า ท่อส่งน้ำมันทั้งในลิเบียและทะเลเหนือเริ่มกลับมาดำเนินการอีกครั้ง อย่างไรก็ตาม สถานการณ์ตึงเครียดในอิหร่านได้ช่วยพยุงราคาน้ำมัน WTI ให้เคลื่อนไหวใกล้ระดับสูงสุดในรอบเกือบ 2 ปี
สัญญาน้ำมันดิบ WTI ส่งมอบเดือนก.พ. ขยับลง 5 เซนต์ ปิดที่ระดับ 60.37 ดอลลาร์/บาร์เรล
สัญญาน้ำมันดิบเบรนท์ส่งมอบเดือนมี.ค. ลดลง 30 เซนต์ หรือ 0.5% ปิดที่ 66.57 ดอลลาร์/บาร์เรล
 
สกุลเงินดอลลาร์สหรัฐอ่อนค่าลงเมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (2 ม.ค.) ท่ามกลางกระแสคาดการณ์ที่ว่า ธนาคารกลางสหรัฐ (เฟด) จะดำเนินการปรับขึ้นอัตราดอกเบี้ยอย่างค่อยเป็นค่อยไปในปี 2561 นี้
ยูโรแข็งค่าขึ้นเมื่อเทียบกับดอลลาร์สหรัฐ ที่ระดับ 1.2045 ดอลลาร์ จากระดับ 1.2010 ดอลลาร์ ในขณะที่ปอนด์แข็งค่าขึ้นแตะ 1.3594 ดอลลาร์ จากระดับ 1.3519 ดอลลาร์ และดอลลาร์ออสเตรเลียแข็งค่าขึ้น ที่ระดับ 0.7829 ดอลลาร์ จากระดับ 0.7813 ดอลลาร์
ดอลลาร์อ่อนค่าลงเมื่อเทียบกับเยน ที่ระดับ 112.34 เยน จากระดับ 112.62 เยน และอ่อนค่าลงเมื่อเทียบกับฟรังก์สวิส ที่ระดับ 0.9724 ฟรังก์สวิส จากระดับ 0.9744 ฟรังก์สวิส